Thakhi sit’antawinakaw utji
Khitinakatix Provincia Aroma Sica Sica ukhamaraki Provincia Loayza Luribay uksankirinakax mayipxiw mä pita Asamblea Legislativa Departamental de La Paz tuqinx Comisión de Planificación uksankirinakax jay sapxañapa kunatix Gobernación tuqita ukhamaraki Municipios Sica Sica uka kipkaraki Luripay tuqin irpirinakax amtawayapxana qullqi irtañataki, ukasti Red Departamental thakhi Cruce Luribay tuqita Salla ukakama puriri luratañapataki. Uka thakhix wali wakiskiriw kunatix yanapaniw niya phisqha waranqa markachirinakaru sawayapxiwa.
Ukhama mayiwimpix ist’ayasiñkamaw unxtasiwinakampi sarantatani sasinaw irpirinakap tuqix arsusipxi. Ukataw jichhurux jupanakax jach’a llusk’a thakhi La Paz markat Oruro markakama purkis uka sit’antapxi. Niya Lawachaka markaru puriñakis ukawjanwa ukhama thakhi sit’antawinakax utji. Uka mayiwix mä pita ist’atañapawa sawayapxiwa, janitix ukhamakaspax juk’amp ch’amampiw unxtasipjaxa sasinaw qhurump arsusipxi.
ayr_Latn ayr_Latn ayr_Latn